Tuks sê oor koshuise | Maroela Media
UP sê in 'n verklaring dat hy sy koshuise binne die konteks van sy strategiese visie rondom akademiese uitnemendheid bedryf.
"As deel van sy bedryfsverantwoordelikhede ten opsigte van studentebehuising streef die Universiteit daarna om 'n omgewing te skep waarbinne inwonende studente, en veral nuweling-eerstejaars, akademies sukses kan behaal en op 'n gebalanseerde en veilige wyse aan studentelewe kan deelneem."
UP se reaksie kom na berigte dat daar oorweeg word om eerstejaarstudente en seniorstudente van mekaar te skei deur hulle in verskillende koshuise te plaas.
Die universiteit sê die instelling van enkele eerstejaarskoshuise, met gepaardgaande mentorskapprogramme, studieleiding en leierskapsinisiatiewe, is slegs een van die opsies wat vir die toekoms oorweeg word.
Volgens die universiteit is dit om akademiese sukses en die deurvloei van voorgraadse studente te verbeter. "Oor die jare het die Universiteit nuwe modelle vir studentebehuising ontwikkel terwyl baie van die tradisionele modelle behou is."
Die universiteit sê verskeie opsies word oorweeg. "Dit sluit die moontlike uitbreiding van koshuiskapasiteit in.
Deel van die proses sluit in oorlegpleging met onder andere studente wat hierdeur geraak word. Die Universiteit het in hierdie verband nie net 'n verantwoordelikheid teenoor sy studente nie, maar ook teenoor die breër gemeenskap."
Tukkies-koshuise kom tot 'n einde
Numsa: 'Staking gaan voort'
Ja agv ryk kindertjies en kindertjies wat nie senioriteit wil aanvaar nie moet Koshuise nou hul jare lange tradisies verander. En dit ook agv kindertjies wat nie ma of pa se senioriteit erken nie en daarom nie ontgroen wil word nie. Guess what ons almal wat geswot het soos jy is daar deur. Jou bubbletjie moet eers gebars word. Sterkte aan alle HK's.